**Zápisnica zo zasadnutia predsedníctva súchno Lučenec, 30.06.2021**

Prítomní: podľa prezenčnej listiny

**Program:**

1./ Otvorenie

2./ Kontrola plnenia úloh

3./ Oznámenie p. Chlebovej o nežiadúcom krytí

4./ Žiadosť o zaradenie p. M. Kuštára za bonitačného figuranta pre potreby P PZ

5./ Rôzne

6./ Záver

**1./ Otvorenie**

Zasadnutie otvoril, prítomných privítal predseda p. Albín Majsniar a predniesol návrh programu zasadnutia.

*Program bol jednohlasne schválený.*

**2./ Kontrola plnenia úloh**

Pridelené úlohy jednotlivým členom sú splnené, prípadne v ďalšom riešení.

**3./ Oznámenie p. Chlebovej o nežiadúcom krytí**

Sekretariát prijal Oznámenie o nežiadúcom krytí od p. Nikoly Chlebovej – *predsedníctvo berie oznámenie na vedomie*

**4./ Žiadosť o zaradenie p. M. Kuštára za bonitačného figuranta pre potreby P PZ**

Sekretariát prijal žiadosť p. Mareka Kuštárta o zaradenie do zoznamu bonitačných figurantov pre potreby PZ SR. P. Kuštár je držiteľom preukazu figuranta 1.triedy a v minulosti už vykonával funkciu bonitačného figuranta. *Predsedníctvo schválilo zaradenie p. Mareka Kuštára do zoznamu bonitačných figurantov SÚCHNO*

**5./ Rôzne**

- sekretariát predložil prítomným informáciu od p. Ružičku, ktorá súvisí s RTG, vykonávaných na pracovisku v Trnave. Žiada o riešenie situácie, nakoľko v jeho prípade boli jedince röntgenované 8.10.2020 a ani do 13.4.2021 neboli rádiogramy zaslané na HPK SÚCHNO. Nakoľko sa nejedná o ojedinelý prípad, *predsedníctvo poverilo p. Mgr. Ivana Kočajdu jednaním s Veterinárnou klinikou v Trnave - schválené*

- vzhľadom na pandemickú situáciu s COVID-19 sa v roku 2020 a ani v roku 2021 neuskutočnila Členská schôdza SÚCHNO. Predsedníctvo SÚCHNO bude postupovať v zmysle rozpočtu z roku 2019 - *schválené*

- predsedníctvo sa zaoberalo opakujúcimi sa porušeniami predpisov a poriadkov SÚCHNO najmä v exteriérovom chove. Napr. chovateľ zo Slovenska odchoval šteňatá na chovateľskú stanicu zo Srbska, pričom suka bola vyradená z chovu na základe dysplázie. Taktiež sú známe ďalšie prípady, kde chovatelia zo Slovenska zapisujú šteňatá odchované na Slovensku na chovateľskú stanicu v Maďarsku, nakoľko suky nespĺňajú podmienky chovnosti na Slovensku. Voči týmto chovateľom bude začaté disciplinárne konanie. Na základe týchto skutočností predsedníctvo SÚCHNO rozhodlo, že majiteľ suky pred plánovaným krytím v zahraničí (okrem Českej republiky, Nemecka a Rakúska) je povinný zaslať na Chovateľskú skupinu SÚCHNO žiadosť o povolenie krytia spolu so všetkými dokladmi krycieho psa (kópia PP, potvrdenie o vykonanej skúške, výstavné ocenenie, bonitácia).

Sekretariát zabezpečí oznam na stránke SÚCHNO a oznam zverejní aj v Novinách kynológov. Toto opatrenie nadobúda platnosť zverejnením oznamu v Novinách kynológov – *schválené*

- predsedníctvo schválilo prijaté žiadosti o členstvo v SÚCHNO podľa predloženého zoznamu žiadateľov - *schválené*

**12./ Záver**

Zasadnutie ukončil a prítomným za účasť sa poďakoval predseda A. Majsniar.

Zapísala: R.Chlebanová